
1. Základné údaje 
 1.1. Číslo podľa štátneho zoznamu, ak je pridelené
 445
 1.2. Príslušnosť k európskej sústave chránených území a územiam medzinárodného významu: 
Územie bolo rozhodnutím Komisie č. 2008/218/ES z 25. januára 2008 schválené Európskou úniou v národnom zozname ÚEV pre alpský biogeografický región pod kódom SKÚEV0255 Šujské rašelinisko.
 1.3. Kategória a názov územia 
Prírodná rezervácia Šujské rašelinisko
 1.4. Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu:
1. Úprava 6919/1983-32 Ministerstva kultúry Slovenskej socialistickej republiky z 31.10.1983 o vyhlásení chráneného náleziska Šujské rašelinisko.
2. § 68 odsek 6 zákona NR SR č. 287/1994 Z.z. o ochrane prírody a krajiny, ktorým sa zmenila kategória na prírodnú rezerváciu.

3. § 17 zákona NR SR č. 543/2002 Z.z. o ochrane prírody a krajiny, ktorým sa ustanovuje ochranné pásmo PR do vzdialenosti 100 m od obvodu hranice.
4. Všeobecne záväzná vyhláška KÚ v Žiline č. 3/2003 z 12.6.2003, ktorou sa určuje stupeň ochrany niektorých prírodných rezervácií a prírodných pamiatok, ktorou sa zmenil stupeň ochrany územia na 4. stupeň.
1.5. Celková výmera chráneného územia a jeho ochranného pásma 

Výmera prírodnej rezervácie: 10,8 ha. 
Územie nemá vyhlásené ochranné pásmo. Vymedzuje ho § 17 zákona NR SR č. 543/2002 Z. z. o ochrane prírody a krajiny v znení neskorších predpisov a platí do vzdialenosti 100 m od hranice PR.

Výmera ochranného pásma: 16,3 ha
Výmera územia európskeho významu Šujské rašelinisko: 13,02 ha. Zahŕňa 100% vlastného územia prírodnej rezervácie a časť jeho ochranného pásma. 
	1. Súpis parciel podľa KN reg. „C“
k. ú.: Rajecká Lesná

obec: Rajecká Lesná
okres: Žilina

stav KN k 01.04.2015

	Por. č.
	č. parcely
	výmera v m2
	druh pozemku
	Vlastník, správca, nájomca alebo iná oprávnená osoba
	poz.

	1.

2.

3.

4.

5.

6.


	1570/1

1570/7

1570/8

1570/9

1571/1

1571/3


	45 230
424

267

323
61 500
256

	Trvalý trávny porast

Trvalý trávny porast

Trvalý trávny porast

Trvalý trávny porast

Trvalý trávny porast

Trvalý trávny porast
	-

-

Papšo Tibor, Ing., 015 01, Šuja, č. 32, SR
Papšo Tibor, Ing., 015 01, Šuja, č. 32, SR

-
Mesto Rajec, Námestie SNP č 2/2, 015 01 Rajec
	Časť

-

-

-

Časť

-



	       k. ú. spolu: 108.000 m2

	       Celková výmera: 108.000 m2


1.6. Súčasný stav predmetu ochrany 
V prírodnej rezervácii Šujské rašelinisko platí 4. stupeň ochrany, v jej ochrannom pásme 
3. stupeň ochrany. V ÚEV platí 3. a 4. stupeň ochrany
1.6.1. Prírodné pomery 

Lokalizácia:

Kraj: Žilinský, okres: Žilina, katastrálne územie Rajecká Lesná

Ochranné pásmo: k. ú. Rajecká Lesná, Rajec, Šuja
Geomorfológia, geológia:

Šujské rašelinisko (miestny názov Čierne blato) sa nachádza v oblasti Žilinská kotlina oddiel Rajecká kotlina (Lukniš 1980). Leží na ľavom brehu Rajčianky v nadmorskej výške 479 m n. m. Vzniklo na paleogénnom podloží, ktoré je výplňou kotliny a tu je reprezentované ílovcovito-pieskovcovým súvrstvím. Na ňom sú uložené kvartérne fluviálne sedimenty s ílovito-hlinitými prímesami. 

SVM50 © Úrad geodézie, kartografie a katastra SR, 2000, č.040/010205-AG, Tematické spracovanie © ŠOP SR, Štátna ochrana prírody SR, Varín, 2015
Hydrogeológia:

Ide o výdatné plošné pramenisko regionálneho významu s infiltačnou oblasťou s plochou cca 2 – 3 km2. Pre jeho vývoj je dôležitý aktívny tektonický vývoj v oblasti. Najvýznamnejší z hľadiska vodného režimu je prameň nachádzajúci sa južne od prírodnej rezervácie. Pozdĺž aktívneho zlomu medzi kotlinou a okrajom Strážovských vrchov dochádza na lokalite ku vzniku neotektonickej depresie, ktorá sa vypĺňa organickým materiálom (Malík, P., Gregor, M., 2014). Keďže od hydrologických a hydrogeologických pomerov územia závisí existencia predmetov jeho územia prikladáme podrobné výsledky hydrogeologického prieskumu - viď. príloha č. 2.

Zjednodušená schéma genézy Šujského rašeliniska. (Malík, Gregor 2014)
Rastlinstvo:

Fytogeograficky patrí územie do oblasti západokarpatskej flóry (Carpaticum occidentale), obvodu predkarpatskej flóry (Praecarpaticum), okresu Strážovské vrchy. Ide o typické slatinné rašelinisko charakterizované prítomnosťou vody s vysokým obsahom minerálov. V území bolo zistených okolo 200 druhov rias (Hindák, 2013, Hindák, 2014, Hindáková, et al. 2015), z toho 7 nových taxónov pre Slovensko (5 rozsievok, 1 žltozelená riasa a 1 desmídia). Zaujímavý je výskyt stromatolitov. Z machorastov tu bolo nájdených 25 druhov (Petrášová, 2014), medzi nimi druh Drepanocladus polygamus z červeného zoznamu machorastov Slovenska (Kubinská, et al. 2001) v kategórii EN. Počas prieskumu v rokoch 2013-2014 tu bolo zistených 148 druhov húb (Tomáň, 2014), z toho 2 zákonom chránené a 4 vzácne druhy. Z doteraz zistených 202 druhov vyšších rastlín je 32 súčasťou červeného zoznamu vyšších rastlín Slovenska a 17 národne významných druhov. Ako najcennejšie sa javia spoločenstvá zväzu Caricion davallianae tvorené predovšetkým druhmi Schoenus ferrugineus, Carex davalliana, Carex lepidocarpa, Pinguicula vulgaris, Primula farinosa, Hippochaete variegata. Spoločenstvá zväzu Sphagno-Utricularion sú maloplošné, viazané na vodné plôšky, dominuje tu Utricularia minor, s ďalších druhov uvádzame Eleocharis quinqueflora, Carex lepidocarpa, Menyanthes trifoliata. Na spoločenstvo je viazaný len jeden druh machorastu – Campylium stellatum. V distrofných jazierkach sa vyskytujú aj chary. Najrozšírenejšie sú spoločenstvá zväzu Molinion nachádzajúce sa na plochách s nižšou hladinou podzemnej vody a s ochudobneným druhovým zložením – dominujú tu druhy rodu Molinia. Z ostatných spomenieme Cirsum rivulare, Lychnis flos cucculi, Gymnadenia conopsea, Briza media, Salix rosmarinifolia. Ostatné nelesné spoločenstvá (zväzy Calthion, Filipendulion, Petasition) sú maloplošné. Spomenieme ešte porasty trstiny, ktorá sa šíri v území. Najväčšie porasty sú v okolí jazierok v západnej a južnej časti územia. Postupne pohlcujú vodnú plochu. Šíri sa aj na plochách ostatných rastlinných spoločenstiev. Okraje územia lemujú kroviny s dominantou stromovitou (Salix capraea, Salix fragilis), z ďalších druhov sú to Salix purpurea, Fraxinus excelsior, Populus tremula a i. Stred územia pretína hrádza v svojom priebehu rôznej šírky s napriameným potokom, čiastočne ruderalizovaná. Tu sa vytvorili krovité porasty s dominanciou Salix cinerea. Územie je hodnotné nielen ako miesto s výskytom hodnotných a ohrozených druhov rastlín a živočíchov a spoločenstiev nimi tvorených, ale aj ako doklad o histórii vývoja územia a zdroj fytogenofondu v budúcich obdobiach.
Živočíšstvo:
Na území PR zistil Bitušík (1998) 63 druhov pakomárov (Diptera: Chironomidae), medzi inými Orthocladius holsatus, Psectrocladius schlienzi, Dictrotendipes lobiger, Zavreliella marmorata a Tanytarsus gibbosiceps.
Šácha a Racko (2014) zaznamenali na Šujskom rašelinisku 20 druhov vážok, medzi nimi predovšetkým druh európskeho významu šidielko ozdobné (Coenagrion ornatum), (viď aj Šácha & Racko, 2012), ale aj Leucorrhinia rubicunda, šidlo kráľovské (Anax imperator), šidlo (Aeshna isosceles), vážka modrá (Orthetrum coerulescens), vážka pásavá (Sympetrum pedemontanum). 
Igondová & Majzlan (2015) zistili na Šujskom rašelinisku a v jeho okolí 55 druhov chrobákov čeľade bystruškovité (Carabidae) a 291 druhov ďalších druhov zemných chrobákov (Majzlan & Igondová, 2014) - Staphylinidae (95), Curculionidae (37) a Chrysomelidae (33). Z ekosozologického hľadiska zaujímavých druhov treba spomenúť aspoň plocháča červeného (Cucujus cinnaberinus) (Majzlan, Rychlík & Kubičková, 2004), ktorý je druhom európskeho významu.
Z mäkkýšov zistila Vavrová (2013) na lokalite PR Šujské rašelinisko v roku 2013 22 druhov. Najpočetnejším bol euryvalentný druh Carychium minimum. Výskum potvrdil prítomnosť početných populácií druhov európskeho významu pimprlík mokraďový (Vertigo angustior) a pimprlík močiarny (Vertigo geyeri). Prvý menovaný druh sa nachádzal aj v časti zarastenej ostricou, avšak vo výrazne nižšom počte ako v zachovalej slatinnej časti, Vertigo  geyeri sa nachádzal len v slatine, čo potvrdzuje jeho vyššie nároky na charakter a zachovalosť stanovíšť. K vzácnejším druhom patrí valónia mokraďná (Vallonia enniensis).

Z obojživelníkov boli na Šujskom rašelinisku zistené európsky významný druh kunka žltobruchá (Bombina variegata), skokan hnedý (Rana temporaria) a mlok bodkovaný (Lissotriton vulgaris), v minulosti aj rosnička zelená (Hyla arborea) (Bitušík et Bitušík, 1995), ojedinele aj ropucha bradavičnatá (Bufo bufo).

Z vtákov boli pri prieskume v roku 2015 v Šujskom rašelinisku zistené napr. druhy okrajov stojatých vôd s trstinou a ostricami, ako (slovenské názvoslovie podľa Kovalik et al., 2010): strnádka trstinová (Emberiza schoeniclus), druhy krovitých porastov s vŕbou a jelšou, ako svrčiak zelenkavý (Locustella naevia), penica popolavá (Sylvia curruca), sedmohlások obyčajný (Hippolais icterina), druhy viazané na porasty vysokých bylín, ako trsteniarik obyčajný (Acrocephalus palustris), aj druhy tečúcich vôd, napr. trasochvost horský (Motacilla cinerea). Kompletný zoznam druhov vtákov zistených v roku 2015 je zaradený do rezervačnej knihy deponovanej na Správe Národného parku Malá Fatra. Z ďalších druhov vtákov boli na Šujskom rašelinisku zistené napr. volavka popolavá (Ardea cinerea), jastrab veľký (Accipiter gentilis), svrčiak riečny (Locustella fluviatilis), rybárik riečny (Alcedo atthis) - ISTB Správy Národného parku Malá Fatra. V minulosti boli na Šujskom rašelinisku zistené aj viaceré ďalšie druhy vtákov, napr. cíbik chochlatý (Vanellus vanellus), kulík riečny (Charadrius dubius), bučiak veľký (Botaurus stellaris) (Bitušík & Bitušík, 1995). 
Hlôška (2007) zistil na Šujskom rašelinisku 7 druhov drobných zemných cicavcov, významnejší je nález chránenej bielozúbky krpatej (Crocidura suaveolens).
1.6.2. Stručný opis predmetu ochrany 

Územie PR Šujské rašelinisko bolo vyhlásené ako chránené nálezisko Šujské rašelinisko na ochranu zachovaných zriedkavých slatinných a rašelinných druhov rastlín a ich spoločenstiev na vedecko-výskumné, náučné a kultúrno-výchovné ciele.

Biotopy národného významu:

Kr9 Vŕbové kroviny na zaplavovaných brehov riek

Biotopy národne významných druhov rastlín na ochranu ktorých sa vyhlasujú chránené územia: 
Biotop ostrice jačmeňovitej (Carex hordeistichos), 
Biotop šašiny hrdzavej (Schoenus ferrugineus), 
Biotop bublinatky menšej (Utricularia minor)
Biotop šidla obrovského (Anax imperator), 

Biotop šidla (Aeschna isosceles), 

Biotop vážky modrej (Orthetrum coerulescens), 

Biotop vážky pásavej (Sympetrum pedemontanum), 

Biotop mloka bodkovaného (Lissotriton (= Triturus) vulgaris), 

Biotop bielozúbky krpatej (Crocidura suaveolens), 

Biotop volavky popolavej (Ardea cinerea).
Predmet ochrany ÚEV0255 Šujské rašelinisko a zároveň aj PR Šujské rašelinisko sú (v zátvorke je uvedený národný kód biotopu podľa prílohy č. 1 vyhlášky č. 24/2003 Z. z.):
Biotopy európskeho významu:

3160 
Prirodzené dystrofné stojaté vody (Vo3)

6410 
Bezkolencové lúky (Lk4)

6430
Vlhkomilné vysokobylinné lemové spoločenstvá na poriečnych nivách od nížin do alpínskeho stupňa (Br6, Lk5)
7230
Slatiny s vysokým obsahom báz (Ra6)
Biotopy druhov európskeho významu:

Biotop hlaváča bieloplutvého (Cottus gobio)
Biotop kunky žltobruchej (Bombina variegata)
Biotop vydry riečnej (Lutra lutra).
Z ďalších druhov európskeho významu, zaradených v prílohe č. 4 vyhlášky 24/2003 Z.z., sa tu vyskytujú: šidielko (Coenagrion ornatum), plocháč červený (Cucujus cinnaberinus), vrkoč mokraďový (Vertigo angustior), vrkoč močiarny (Vertigo geyeri), rybárik riečny (Alcedo atthis).
 1.6.3. Hodnotenie stavu predmetu ochrany, stanovenie priorít ochrany 

Biotopy národného významu:

Kr9 Vŕbové kroviny na zaplavovaných brehov riek – lemuje okrajové drobné vodné toky územia, nachádza sa tiež v centrálnej časti okolo regulovanej časti jedného z drobných vodných tokov pretekajúceho územím. Má  výmeru cca. 2,5 ha. Stav biotopu môžeme hodnotiť ako „dobrý“, pričom v tomto prípade nie je potrebná jeho zmena, keďže ide o nárazníkový biotop, chrániaci najcennejšie časti územia.
Biotopy národne významných druhov rastlín a živočíchov na ochranu ktorých sa vyhlasujú chránené územia: 

Ostrica jačmeňovitá (Carex hordeistichos) – populácia je pomerne malá ale stabilná. Jej biotopom je poľná cesta, ktorá tvorí hranicu PR a jej okraje, z čoho vyplýva jej pomerne veľké ohrozenie, keďže je využívaná na prechod poľnohospodárskych strojov na pozemky za rezerváciou a vedie ňou plynové potrubie. Kedže ide o kriticky ohrozený druh, zaradili sme ho medzi predmety ochrany územia.
Šašina hrdzavá (Schoenus ferrugineus) – populácia je súčasťou biotopu slatiny s vysokým obsahom báz. Úspešne sa šíri do manažovaných častí územia. Môžeme konštatovať, že sa nachádza v priaznivom stave.
Bublinatka menšia (Utricularia minor) – nachádza sa v drobných prehrievaných jazierkach (biotop Vo3). Momentálne sa nachádza v priaznivom stave. Nie je známe ako zareaguje na intenzívne zarastanie vodných plôšok riasami a sinicami, ktoré začínajú v niektorých jazierkach dominovať. 
Pre hodnotenie stavu živočíchov národného významu je potrebné v budúcnosti sledovať trendy populácií ekosozologicky významných druhov. Momentálne nie je dostatok údajov pre jeho zhodnotenie.
Biotopy európskeho významu:
3160 Prirodzené dystrofné stojaté vody (Vo3)
Ako je uvedené pri druhu Utricularia minor, dochádza k premnoženiu rias a siníc v jazierkach. Zatiaľ však nedochádza k zmenám druhového zloženia a charakteru biotopu. Podľa metodiky zisťovania priaznivého stavu biotopov (Polák, Saxa 2005) sa biotop na lokalite nachádza v priaznivom stave. Môže ho ovplyvniť aj zmena vodného režimu, spôsobená dlhodobejším poklesom vodnej hladiny v čase sucha.
6410 Bezkolencové lúky (Lk4)
Biotop sa nachádza na ploche s nižšie položenou hladinou podzemnej vody a momentálne je negatívne ovplyvnený pasením koní. Dochádza k zmene druhového zloženia, šíreniu burinných druhov. Možno ho charakterizovať ako biotop v nepriaznivom stave. V lokalite sa nevyskytujú vzácne a chránené druhy typické pre tento biotop v iných územiach. Napriek tomu zodpovedá tomuto biotopu v zmysle metodiky (Polák, Saxa 2005). 
6430
Vlhkomilné vysokobylinné lemové spoločenstvá na poriečnych nivách od nížin do alpínskeho stupňa (Lk6, Br5)

Biotop sa v území vyskytuje okrajovo, devätsilové biotopy sú vyvinuté maloplošne, podobne ako aj vysokobylinné spoločenstvá. Podobne ako uvádzame v SDF stav biotopu považujeme za „dobrý“.
7230
Slatiny s vysokým obsahom báz (Ra6)
Najvýznamnejší biotop územia s výskytom šašiny hrdzavej (Schoenus ferrugineus). Optimálne je vyvinutý v okolí drobných vodných tokov ktorých voda sa rozlieva do okolia a na najviac zavodnených plochách na SZ okraji a vo východnej časti PR. Tu má biotop priaznivý stav. Priaznivý stav biotopu sa cieleným manažmentom dá dosiahnuť v južnej časti územia, kde je nižšia hladina podzemnej vody a rozrastá sa tu bezkolenec a trstina. Našou snahou je podporiť obnovu tohto biotopu vo východnej  časti územia európskeho významu (EFP 5). Cca. 35% biotopu z celkovej výmery okolo 4 ha sa nachádza v nepriaznivom stave, zvyšok môžeme hodnotiť ako priaznivý.

Biotopy európsky významných druhov živočíchov
Hlaváč bieloplutvý (Cottus gobio) - pre hodnotenie stavu jeho populácie je potrebné v budúcnosti realizovať cielený prieskum a v prípade potreby navrhnúť opatrenia. Je potrebné aj sledovať možné negatívne vplyvy v širšom okolí, najmä priechodnosť tokov a možný vplyv vysádzania dravých druhov rýb (pstruh dúhový).
Kunka žltobruchá (Bombina variegata) - kunka sa javí ako nenáročný druh a pre udržanie jej výskytu stačí zachovanie súčasných biotopových podmienok. Jej stav v území je priaznivý.
Vydra riečna (Lutra lutra) - vydra trvale obýva lokalitu a nie je pozorovaný úbytok. Na základe tohto hodnotíme jej stav v území ako priaznivý.
1.6.4. Hodnotenie ďalších osobitných záujmov ochrany prírody a krajiny v území 

Hodnota územia stúpa s výskytom ďalších chránených druhov rastlín a živočíchov, ktoré sú aj súčasťou červeného zoznam rastlín a živočíchov. Z vyšších rastlín to sú ostrica Hosteova (Carex hosteana), ostrica Davallova (Carex davalliana), tučnica obyčajná (Pinguicula vulgaris), vachta trojlistá (Menyanthes trifoliata), vŕba rozmarínolistá (Salix rosmarinifolia), vstavačovec májový (Dactylorhiza majalis), vstavačovec laponský (Dactylorhiza lapponica), kruštík močiarny (Epipactis palustris), prvosienka pomúčená (Primula farinosa), prasličkovka pestrá (Hippochaete variegata), vstavač vojenský (Orchis militaris), päťprstnica obyčajná (Gymnadenia conopsea) a päťprstnica hustokvetá (Gymnadenia densiflora). Z chránených húb sa tu vyskytujú  Boletus radicans a Sarcosphaera coronaria. Z bezstavovcov sú to populácie európsky významných mäkkýšov Vertigo angustior a Vertigo gayeri  a  druh európskeho významu vážky šidielko ozdobné Coenagrion ornatum. Z ďalších chránených vážok tu boli zaznamenané Leucorrhinia rubicunda, šidlo kráľovské (Anax imperator), šidlo (Aeshna isosceles), vážka modrá (Orthetrum coerulescens) a vážka pásavá (Sympetrum pedemontanum). 

Aj keď boli vodné plochy v území vytvorené umelo a  v ich okolí vytvára dominantné porasty trstina, predstavujú biotop pre vtáky a živočíchy.
Zrejme na staré brehové porasty Rajčianky je viazaný aj výskyt druhu európskeho významu – plocháč červený (Cucujus cinnaberinus).
Šujské rašelinisko je súčasťou biocentra regionálneho významu RBc 33 Šujské rašelinisko RÚSES Žilina.
1.7. Výsledky komplexného zisťovania stavu lesa 
Priamo v území sa nenachádzajú lesné porasty. Lesné porasty č. 400 a 1399, ktoré sa nachádzajú na LC Rajec, sú súčasťou ochranného pásma. Tieto porasty sú zaradené v  kategórii ochranné lesy, ide o borovicové monokultúry vo vekovom rozpätí 90-100 rokov. V lesnom poraste č. 400 sa nachádzajú populácie druhov vstavačovitých. Vo vzťahu Šujské rašelinisko – Dolkam Šuja tvorí nárazníkovú zónu, z tohto dôvodu je potrebné zachovať ho ako ochranný les. V prípade porastu č. 1399 nad cestou do Dolkamu ide o borovicu čiernu a plní v tomto priestore pôdoochrannú úlohu. Nie je v záujme ŠOP SR zasahovať do tohto priestoru, napriek tomu, že ide o nepôvodnú drevinu. 

2. Socioekonomické pomery (využívanie územia a jeho okolia) pozitívne a negatívne faktory) :
2.1. Historický kontext 

V minulosti bolo územie zrejme sporadicky (v závislosti od momentálneho množstva vody) využívané na pasenie hospodárskych zvierat. Máme ústnu informáciu od miestnych obyvateľov o pasení koní. Vo výsledkoch z inventarizačného výskumu z r. 1990 je k stavu územia v minulosti uvedené: „v rokoch 1975 – 1979 bola lokalita postihnutá ťažbou rašeliny. V Z a S časti boli fytocenózy úplne zničené. Rašelinu vyťažili až na anorganický substrát. Kvôli prístupu techniky boli vybudované cesty, spevnené dolomitovým štrkom a betónovými panelmi. Z obdobia ťažby rašeliny pochádza tiež 1 mm široký „ostrov“, ktorého sa ťažba nedotkla. Je však postihnutý poklesom hladiny spodnej vody. V S časti je uložená skrývka zeminy rozšíreného dobývacieho priestoru lomu Šuja, ktorá zarastá osobitou vegetáciou. Ostatná plocha postupne regeneruje a zarastá pôvodnými rašelinno-slatinnými druhmi.“ 
Obec Rajecká Lesná má platnú územnoplánovaciu dokumentáciu. V súčasnosti platí Územný plán sídelného útvaru Rajecká Lesná z roku 1998, ktorý bol schválený uznesením č. 2/1999 Obecného zastupiteľstva v Rajeckej Lesnej zo dňa 29.10.1999 - spracovateľ: Ing. Arch. Milan Pivarči a kol.. 
V zmysle uvedenej dokumentácie sa v blízkosti nachádza aktívny dobývací priestor Dolkam Šuja, s rozvojom uvedeného lomu sa v k. ú. obce Rajecká Lesná nepočíta. Rozvojová aktivita je smerovaná Z smerom od hranice PR Šujské rašelinisko a to do k. ú. mesta Rajec.
Pre súčasné potreby bol územný plán doplnený o 3 dodatky v roku 2004 (spracovateľ: Ing. Arch. Milan Pivarči) a to:
1. Doplnok a zmena ÚPN-O Rajecká Lesná – priemysel Trstená 

2. Doplnok UPN O Rajecká Lesná - IBV pri škole

3. Doplnok a zmena UPN O Rajecká Lesná – rekreácia a bývanie

Všetky uvedené nové rozvojové aktivity obce sú smerované do oblastí s existujúcou urbanizáciou, resp. na ňu nadväzujú. 
2.2. Stručný opis aktuálneho stavu 
Na plochách v severnej a západnej časti PR Šujské rašelinisko, kde bola ťažba rašeliny, sa postupne sukcesiou vyvinuli biotopy s prirodzeným druhovým zložením. Napomohla k tomu vysoká hladina podzemnej vody a jej mineralizácia. Pôvodný „ostrov“ s kanálom zarastá vŕbami a miestami ruderálnou vegetáciou. Na jeho pravej strane okrem línie kde sa rozlievajú meandrujúce potôčky sa šíri bezkolenec. Celý priestor rašeliniska ohrozuje agresívna trstina. Od okrajov rezervácie sa vytvára široký pás krovín. Správa NP Malá Fatra od r. 2004 po malých výmerách (najviac 2 ha) postupne manažuje územie. Sporadicky boli niektoré časti vykosené alebo bolo realizované odstraňovanie samonáletových drevín už aj v predchádzajúcom období. V súčasnosti tu pôsobí súkromne hospodáriaci roľník, ktorý v r. 2012 zlikvidoval veľkú výmeru krovín, vrátane odstránenia biomasy. Následne bolo územie zmulčované a je v rámci LPIS obhospodarované pasením koní. Každoročne je časť územia brigádnicky vykosená a biomasa je z nej odstránená. 
Vďaka koseniu trstiny sa udržiavajú biotopy Ra6 v priaznivom stave. Časť územia je silne ovplyvnená pasením koní – rozdupávanie, nitrifikácia. Tento stav by sa mal riešiť obmedzením pasenia na suché obdobia, striedaním plôch s koňmi a znížením ich počtu. 
Ako negatívne javy s menším vplyvom boli pozorované odbery rašeliny pre súkromné účely. Je tu aj podozrenie na zber mäsožravých rastlín na komerčné účely a odchyt rakov. Územie je navštevované miestnymi obyvateľmi, cyklistami a jednotlivcami, následkom je znečisťovanie odpadmi. Ohrozené sú najmä ľahko prístupné plochy v okolí jazierok a trsťovísk. Od cesty do kameňolomu sú sem navážané rôzne odpady. Tu sa na navážkach šíria invázne druhy –pohánkovec japonský (Fallopia japonica) a invázne sa správajúce druhy – astra kopijovolistá (Aster lanceolatus), hviezdnik ročný (Stenactis annua) a expanzívne druhy - chrastnica trsťovníkovitá pestrá (Phalaroides arundinacea var.picta). Druh hviezdnik ročný (Stenactis annua) sa začal šíriť aj okolo cesty s plynovodom a na vypásanej ploche. V dôsledku pasenia sa tu šíria aj iné burinové druhy ako pichliače, bodliaky aj žihľava. Na okraji rezervácie parkujú kamióny, ktorých vodiči sa tu dlhodobo zdržujú. To vedie k nitrifikácii priľahlých vŕbových porastov. Po kamiónoch zostáva hrubá vrstva vysypaného vápenca, ktorý je zhŕňaný za okraj PR. Okrajom prírodnej rezervácie (a krížom cez ÚEV) vedie poľná cesta, ktorou prechádzajú poľnohospodárske stroje obhospodarujúce susediace pozemky. Cestou vedie plynovod.
Susedstvo kameňolomu sa prejavuje zvýšenou prašnosťou – širokolisté byliny a listy drevín sú pokryté vrstvou vápencového prachu. Okrajom PR preteká vodný tok, do ktorého sú vypúšťané kalné vody z lomu.

Potenciálny negatívny vplyv na vodný režim územia môžu mať aj aktivity v priestore medzi hranicou prírodnej rezervácie a osadou Trstená, keďže práve tu sa nachádzajú pramene vodných tokov pretekajúcich cez jej územie.
2.3. Návrh zásad a opatrení využívania územia a jeho okolia z hľadiska cieľov ochrany 

V rámci tejto kapitoly vymedzujeme ekologicko-funkčné plochy z ktorých vyplývajú ciele a opatrenia:
EFP 1– rašeliniskové biotopy a vodné biotopy (Ra6, Vo3), výmera 4 ha– na biotopy sú viazané chránené druhy rastlín a živočíchov. Vyžadujú: kosenie trstiny a výruby samonáletových drevín. Pri kosení je potrebné zabezpečiť, aby drobné vodné plochy a potôčky neboli zasypávané biomasou. Na mieste je aj ochrana pred vykrádačmi. Sem patrí aj plocha s biotopom Ra6 napravo od hrádze s kanálom, nadväzujúca na plochy s bezkolencom a porastená trstinou. Narastanie sušiny, ale aj rozdupávanie koňmi, spôsobilo zhoršenie stavu biotopu na tejto ploche. Je možné ho zvrátiť kosením oboch agresívnych druhov tráv a reguláciou pasenia. 
EFP 2 – lúčne biotopy, výmera 3,2 ha – porasty s dominanciou bezkolenca (biotop Lk4), ostricové porasty (biotop Lk10) a podmáčané lúky podhorských oblastí (biotop Lk6) – tento EFP tvorí centrálnu časť územia. Od hrádze s kanálom sa sem šíria kroviny a v dôsledku pasenia aj burinové druhy. Jesienka obyčajná tu miestami v jarnom období začína dominovať. Práve na tento priestor je zamerané pasenie koní, kosenie, prípadne mulčovanie. Pravdepodobne najpriaznivejšie by malo pôsobiť striedanie týchto aktivít.
EFP 3 – krovinové porasty, výmera 2,5 ha– prevažne pôsobia ako nárazníková zóna pred vplyvom lomu a cesty. Nie je vhodné ich rozširovanie, čiže je potrebné ich udržiavať v súčasných hraniciach. Vŕbové biotopy sa nachádzajú aj v okolí kanála, kde sa nachádza vyvýšená hrádza a na suchšom ostrove, ktorý je čiastočne degradovaný. Tento priestor ponechávame ako úkryty pre živočíchy. Aj tu je potrebné udržiavať kroviny v súčasných hraniciach – zabrániť ich rozrastaniu do okolitých plôch. 
EFP 4 – vodné plochy a trsťoviská, výmera 1,4 ha– biotopy predbežne navrhujeme ponechať bez zásahu stým, že bude sledovaný ich vývoj a dynamika a trendy populácií druhov živočíchov a vtákov na ne viazaných a v prípade potreby budú navrhnuté opatrenia na zlepšenie ich stavu.
EFP 5 – ochranné pásmo PR, súčasť ÚEV Šujské rašelinisko, výmera 1,45 ha – medzi PR a Rajčiankou – ide o plochu dlhodobo neobhospodarovanú, je čiastočne zaburinená najmä v severnej časti a porastená trstinou a smlzom. Nachádzajú sa tu aj šašina hrdzavá, ostrica Davallova, vachta trojlistá a ďalšie druhy biotopu Ra6 Slatiny s vysokým obsahom báz. Aj vďaka vyššej hladine podzemnej vody je tu oprávnený predpoklad obnovy biotopu usmerneným manažmentom. V súčasnosti sa na časti územia odstraňujú trstina a smlz. 

Pre zvyšok ochranného pásma nevymedzujeme EFP. Najmä v S časti územia sú kumulované negatívne javy ovplyvňujúce územie, uvedené v predchádzajúcej kapitole. Okrem konkrétnych manažmentových zásahov, ako je likvidácia inváznych druhov rastlín a odpadov, sú potrebné rokovania s vlastníkmi a prevádzkovateľmi Dolkam Šuja a.s., vlastníkmi pozemkov v území a na susediacich pozemkoch. Rokovania navrhujeme aj v súvislosti zo zachovaním vodného režimu územia. V tejto súvislosti prichádza do úvahy aj rozšírenie územia na plochy s prameňmi a výskytom biotopov a druhov európskeho a národného významu. Keďže v prípade Šujského rašeliniska ide o pomerne malé a veľmi hodnotné územie je potrebné zvážiť aj vykúpenie pozemkov. Zachovanie lesných porastov na svahoch v okolí PR by malo byť zabezpečené pri prekovaní konkrétnych PSoL.
3. Ciele starostlivosti a opatrenia na ich dosiahnutie 

3.1. Stanovenie dlhodobých cieľov starostlivosti v nadväznosti na ekologicko-funkčné priestory 

1. Stabilizácia a zlepšenie priaznivého stavu predmetov ochrany v území.
3.2. Stanovenie operatívnych cieľov v nadväznosti na ekologicko-funkčné priestory 
Operatívne ciele:

1.1. Zachovanie a zlepšenie stavu rašeliniskových a vodných biotopov a stavu  druhov, tvoriacich predmet ochrany, ktoré sú na ne viazané (EFP 1)
1.2. Zachovanie a zlepšenie priaznivého stavu lúčnych biotopov (EFP 2) 

1.3. Vytvorenie podmienok pre zlepšenie priaznivého stavu živočíchov viazaných na 
EFP 3 a EFP 4
1.4. Zachovanie vodného režimu a kvality vody v celom území a jeho okolí

1.5. Vytvorenie podmienok na obnovu biotopu Ra6 v EFP 5

1.6. Zabezpečenie ochrany územia pred negatívnymi vplyvmi realizovanými v jeho okolí  
1.7.
Zvýšiť informovanosť obyvateľov a návštevníkov Rajeckej doliny

3.3. Rámcové plánovanie a modely hospodárenia pre lesné biotopy 

Priamo v území s nenachádzajú lesné biotopy, preto sa kapitola nespracováva.
3.4. Navrhované opatrenia, stanovenie harmonogramu ich plnenia, určenie subjektu zodpovedného za ich  stanovenie merateľných indikátorov ich plnenia 
	Číslo opatrenia
	Opis opatrenia
	Výstup/

merateľný indikátor plnenia opatrenia
	Predpokladaný termín realizácie
	Zodpovednosť
	Predpokladaný spôsob financovania
	EFP

	1.Dlhodobý cieľ: Stabilizácia a zlepšenie priaznivého stavu predmetov ochrany v území

	1.1. Operatívny cieľ: Zachovanie a zlepšenie stavu rašeliniskových a vodných biotopov a stavu druhov, tvoriacich predmet ochrany, ktoré sú na ne viazané (EFP1)

	Merateľný indikátor plnenia: stabilizácia, nárast výmery rašeliniskových a vodných biotopov v m2, priaznivý stav biotopov

	Opatrenia: 

	1.1.1.
	Kosenie rašeliniskových biotopov (porasty trstiny a bezkolenca) v priebehu júla, odstránenie biomasy z plochy,  odstránenie napadanej biomasy z vodných plôšok a potôčkov 
	Pokosená plocha s výskytom biotopu - fotografická dokumentácia z realizácie opatrení ( pred a po zásahu), priaznivý stav biotopov
	každoročne
	ŠOP SR

Súkromne hospodáriaci roľník
	Časť PPA

Zvyšok ŠOP SR - ŠF
	EFP1

	1.1.2.
	Výruby samonáletových drevín a výmladkov, je možné aj jednorázové  mulčovanie plôch s výmladkami, odstránenie biomasy z plochy, opatrenie realizovať v priebehu septembra
	Výmera EFP1 bez výmladkov a fotodokumentácia pred a po zásahoch
	raz za 5 rokov

	ŠOP SR, 
na LPIS súkromne hospodáriaci roľník
	Časť PPA, zvyšok ŠOP SR - ŠF
	EFP1



	1.1.3.
	Opakované kosenie trstiny a bezkolenca na hustejšie  zarastených plochách, okrem kosenia v júli, vykosenie mladých porastov trstiny aj v priebehu septembra, odstránenie biomasy z plochy. 
	Zvýšenie výmery biotopov v priaznivom stave
	Každoročne

(až do obdobia potlačenia trstiny a bezkolenca)
	ŠOP SR 
	ŠOP SR

	EFP1

	1.1.4.
	Sledovanie účinnosti opatrení na 2 založených TMP
	Písomné hodnotenie a záznam z monitoringu v KIMS
	Každoročne
	ŠOP SR
	ŠOP SR, ŠF
	EFP1


	1.2. Operatívny cieľ: Zachovanie a zlepšenie priaznivého stavu lúčnych biotopov (EFP 2)

	Merateľný indikátor plnenia: zachovaná výmera lúčnych biotopov v m2, priaznivý stav biotopov

	Opatrenia:

	1.2.1.
	Vypásanie lúčnych porastov, tak aby sa zohľadňovalo množstvo vody v území (nepásť v čase zvýšeného premokrenia lokalít), striedanie vypásaných plôch


	Zvýšená výmera biotopov v priaznivom stave
	každoročne
	Súkromne hospodáriaci roľník
	PPA
	EFP2

	1.2.2.
	Odstraňovanie nedopaskov, inváznych, invázne sa správajúcich a  burinových druhov v období pred ich vysemenením, najneskôr v čase kvitnutia (koniec júla, august)
	Plocha bez výskytu inváznych, invázne sa správajúcich a burinových druhov
	každoročne
	Súkromne hospodáriaci roľník
	PPA
	EFP2

	1.2.3.
	Odstraňovanie jesienky kosením pred vysemenením
	Zníženie pokryvnosti jesienky
	Každoročne (až do potlačenia druhu)
	ŠOP SR
	ŠOP SR
	EFP2

	1.2.4.
	Výruby samonáletových drevín a výmladkov, je možné aj jednorázové  mulčovanie plôch s výmladkami, odstránenie biomasy z plochy, opatrenie realizovať v priebehu septembra
	Výmera EFP2 bez výmladkov,

 fotodokumentácia pred a po zásahoch
	každoročne
	súkromne hospodáriaci roľník
	PPA
	EFP2



	1.2.5.
	Sledovanie účinnosti opatrení na 2 založených TMP
 – plocha s jesienkou, plocha biotopu Lk4
	Písomné hodnotenie a záznam z monitoringu v KIMS
	Každoročne
	ŠOP SR
	ŠOP SR, ŠF
	EFP2

	1.3. Operatívny cieľ: Vytvorenie podmienok pre zlepšenie priaznivého stavu živočíchov viazaných na EFP 3 a EFP 4

	Merateľný indikátor plnenia: zvýšenie početnosti populácií druhov živočíchov, zlepšenie stavu druhov živočíchov

	Opatrenia:

	1.3.1.
	Sledovanie trendov populácií vybraných skupín ekosozologicky významných živočíchov, najmä obojživelníky, hlaváč bieloplutvý, druhy vtákov viazané na kroviny, porasty vodných tráv, mäkkýše, vážky, vybrané druhy chrobákov, rak riečny a iné. 
	Záverečné správy z výskumov a záznamy z monitoringu v KIMS
	Každoročne počas 10 rokov
	ŠOP SR
	ŠF
	EFP3, EFP4

	1.3.2.
	Sledovanie stavu vodných plôch, najmä s ohľadom na vhodnosť biotopu pre rozmnožovanie obojživelníkov, v prípade potreby navrhnúť opatrenia na zlepšenie podmienok.
	Zápis z revízie
	Priebežne do 1. revízie
	ŠOP SR
	ŠF
	EFP3, EFP4

	1.3.3.
	Realizácia opatrení , ktoré vyplynú z jednotlivých sledovaní a výskumov navrhnutých v opatreniach 1.3.1. a 1.3.2.
	Zlepšenie stavu populácií druhov v území
	Po dodaní správy z výskumov, prípadne výsledkov revízie
	ŠOP SR
	ŠF
	EFP3, EFP4

	1.3.4.
	Doplnenie zistených druhov bezstavovcov európskeho významu: Vertigo angustior, Vertigo gayeri, Coenagrion ornatum do predmetu ochrany ÚEV
	druhy doplnené do SDF
	Podľa termínu aktualizácie SDF
	ŠOP SR
	ŠOP SR
	EFP3, EFP4

	1.4. Operatívny cieľ: Zachovanie vodného režimu a kvality vody v celom území a jeho okolí (EFP1 - EFP5 a širšie okolie územia)

	Merateľný indikátor plnenia: zvýšená výmera plôch s hladinou vody nad alebo na úrovni povrchu pôdy, existencia drobných vodných tokov,  udržanie súčasného pH a konduktivity a zvýšenie výmery chráneného územia o cenné prameniská

	Opatrenia:

	1.4.1.
	Ochrana prameňov a drobných vodných tokov mimo územia prírodnej rezervácie
	stanoviská k zámerom v území
	Priebežne podľa požiadaviek
	ŠOP SR
	ŠOP SR
	EFP1 - EFP5 a širšie okolie územia

	1.4.2.
	Zabrániť budovaniu odvodňovacích rýh a hlboko založených stavieb v širokom okolí územia
	Výsledky pravidelných kontrol a stanoviská k zámerom v území
	Kontrola 2x za rok,

stanoviská priebežne
	ŠOP SR
	ŠOP SR
	EFP1 - EFP5 a širšie okolie územia

	1.4.3.
	Rokovanie s vlastníkmi a užívateľmi pôdy za účelom:
· zistenia stavu využívania územia

· zistenia rozsahu používania herbicídov, hnojív a pesticídov v okolí  územia

· dohody, aby ornú pôdu ponechali ako dočasné TTP (okrem záhumienkov pri obci)


	Rokovania s užívateľmi pôdy – zápisnice a dohody
	Kontrola 2x ročne, rokovania podľa zistených skutočností
	ŠOP SR
	ŠOP SR
	EFP1 - EFP5 a širšie okolie územia

	1.4.4.
	Opakovanie hydrologického a hydrogeologického výskumu v území a porovnanie výsledkov s predošlým výskumom
	Správa z výskumu a analýza výsledkov porovnaním s pôvodnou správou z výskumu
	Raz za 10 rokov alebo pri zistení zhoršeného stavu
	ŠOP SR
	ŠF
	EFP1 - EFP5 a širšie okolie územia

	1.4.5.
	Predrokovanie možnosti rozšírenia chráneného územia o plochy s prameňmi, ktoré sú  významné pre zachovanie vodného režimu, s vlastníkmi počas prerokovania PS
	Vyjadrenie vlastníkov k možnosti rozšírenia PR
	Termín prerokovania PS
	ŠOP SR, orgán OP
	ŠOP SR, 
	

	1.4.6.
	Spracovanie návrhu rozšírenia územia PR (projekt ochrany) a jeho predloženie na orgán OP
	Projekt ochrany PR
	do 5. rokov od schválenia PS
	ŠOP SR, 
	ŠOP SR
	

	1.4.7.
	Prerokovanie zámeru na rozšírenie PR s vlastníkmi a vyhlásenie územia
	Rozšírená PR
	Dlhodobý proces,  do 10. rokov od schválenia PS
	Orgán OP v spolupráci so ŠOP SR
	Orgán OP
	

	1.4.8.
	Zameranie lomových bodov územia, vrátane ochranného pásma, ich označenie kovovými trubkami
	Nové označenie PR
	Po získaní financií 
	ŠOP SR
	ŠOP SR, ŠF
	

	1.4.9.
	Označenie vstupov do územia informačnou tabuľou
	Umiestnenie tabúľ pri vstupoch do PR
	Po získaní financií
	ŠOP SR, orgány OP
	ŠOP SR, ŠF
	

	1.5. Operatívny cieľ: Vytvorenie podmienok na obnovu biotopu Ra6 v EFP5

	Merateľný indikátor plnenia: zvýšenie výmery biotopu Ra6, zníženie početnosti trstiny, bezkolenca a inváznych a invázne sa správajúcich druhov

	Opatrenia:

	1.5.1.
	Kosenie trstiny a bezkolenca v mesiaci júl, odstránenie biomasy z plochy
	Zväčšená výmera  biotopu Ra6 – po obnove zarastajúcich častí
	každoročne
	Súkromne hospodáriaci roľník
	PPA
	EFP5

	1.5.2.
	Využitie pasenia na potlačenie bezkolenca a trstiny, pasenie výlučne v suchých obdobiach 
	Zväčšená výmera  biotopu Ra6 – po obnove zarastajúcich častí
	každoročne
	Súkromne hospodáriaci roľník
	PPA
	EFP5

	1.5.3.
	Opakované kosenie trstiny a bezkolenca na hustejšie  zarastených plochách, okrem kosenia v júli, vykosenie mladých porastov trstiny aj v priebehu septembra, odstránenie biomasy z plochy. 
	Zníženie pokravnosti bezkolenca a trstiny a obnova biotopu Ra6
	Každoročne

(až do obdobia potlačenia trstiny a bezkolenca)
	ŠOP SR, 
	ŠOP SR,


	EFP5

	1.5.4.
	Sledovanie účinnosti opatrení na založenej TMP
	Písomné hodnotenie a záznam z monitoringu v KIMS
	Každoročne
	ŠOP SR
	ŠOP SR, ŠF
	EFP5



	1.5.5.
	Opakovaná každoročná likvidácia inváznych a invázne sa správajúcich  druhov na okrajoch PR – podľa metodiky na odstraňovanie jednotlivých druhov
	Zmenšovanie výmery plôch s výskytom ID
	Každoročne (až do úplnej likvidácie druhov)
	ŠOP SR v spolupráci s vlastníkom, ak sa dá identifikovať
	ŠF
	EFP5 a okraje PR

	1.5.6.
	Likvidácia navážok materiálu, kde sa šíria invázne a invázne sa správajúce  druhy
	Zmenšovanie výmery plôch s výskytom ID
	Po získaní financií
	ŠOP SR
	ŠF
	EFP5 a okraje PR

	1.5.7.
	Odstraňovanie čiernych drobných skládok odpadov, v prípade, že sa zistí ich zdroj, je potrebné to riešiť prostredníctvom konania
	územie bez odpadov
	Prvý rok a priebežne
	ŠOP SR
	ŠF
	EFP5 a okraje PR

	1.6. Operatívny cieľ: Zabezpečenie ochrany územia pred negatívnymi vplyvmi realizovanými v jeho okolí

	Merateľný indikátor plnenia: zachovanie ochranných lesov v porastoch, vyčistené okraje rezervácie od nahromadených usadenín, ukončenie pobytu šoférov na okraji rezervácie 

	Opatrenia:

	1.6.1.
	Riešiť starostlivosť o lesné biotopy v ochrannom pásme PR, za účelom ich zachovania,  pri prerokovaní PSoL 
	Zachovanie porastov borovíc v ochrannom pásme
	trvalý
	ŠOP SR v spolupráci s úradmi a vlastníkmi
	
	Ochranné pásmo PR

	1.6.2.
	Rokovania s vlastníkmi kameňolomu o vytvorení podmienok na parkovanie a nocovanie ich zákazníkov mimo hraníc PR 
	Zlepšenie stavu okrajových a hraničiacich častí PR
	Kontroly plnenia 2x za rok
	ŠOP SR, orgány OP, vlastník lomu
	ŠOP SR, orgány OP, vlastník lomu, ŠF
	Ochranné pásmo PR

	1.6.3.
	Odstránenie nánosov, ktoré vznikajú pri činnosti lomu, z okraja PR 
	Zlepšenie stavu okrajových a hraničiacich častí PR
	Operatívne, po ukončení rokovaní
	vlastník lomu
	vlastník lomu
	Ochranné pásmo PR

	1.6.4.
	Zabrániť prehlbovaniu  a rozširovaniu lomu smerom na západ a jeho zahlbovaniu nižšie ako 5m nad úrovňou rašeliniska 
	zachovaný vodný režim územia 
	kontrola v čase revízie
	ŠOP SR, orgány OP, vlastník lomu
	ŠOP SR, orgány OP, vlastník lomu 
	Ochranné pásmo PR

	1.6.5.
	Identifikácia vlastníkov a rokovanie s nimi ohľadom zámeru ŠOP SR na vykúpenie pozemkov
	Vyjadrenie vlastníkov k odpredaju pozemkov
	Predbežne pri prekovaní PS, po získaní financií
	ŠOP SR, orgány OP
	ŠOP SR, ŠF
	

	1.6.6.
	Vykúpenie pozemkov od vlastníkov
	Pozemky vo vlastníctve ŠOP SR
	3 roky po získaní financií
	ŠOP SR, príslušný zástupca štátu
	ŠOP SR, ŠF
	

	1.7. Operatívny cieľ: Zvýšiť informovanosť obyvateľov a návštevníkov Rajeckej doliny 

	Merateľný indikátor plnenia: zvýšenie povedomia o území prostredníctvom realizácie náučného chodníka, vydania propagačných materiálov

	Opatrenia:

	1.7.1.
	Vybudovanie náučného chodníka a k nemu viazaných pracovných listov – ako pomôcku pre environmentálnu výchovu 

(príprava, projekt, stavebné povolenia, súhlasy vlastníkov, samotné budovanie, tlač pracovných listov)
	Náučný chodník s pracovnými listami
	4 roky po získaní financií 
	Regionálne NGO 
	ŠF
	Ochranné pásmo a okraje PR

	1.7.2.
	Prednáškové cykly  na školách spojené s výchovnými aktivitami
	Ponukové listy, prezentácie, prednášky podľa požiadaviek
	každoročne
	ŠOP SR, regionálne NGO
	ŠF
	

	1.7.3.
	V prípade záujmu, prednáškové aktivity pre dospelých
	Ponukové listy
	Priebežne podľa požiadaviek
	ŠOP SR, regionálne NGO
	ŠF
	

	1.7.4.
	Informovanie o území a priebehu programu starostlivosti v miestnej tlači a na webe
	články
	Počas schvaľovania a vždy po revízii územia
	ŠOP SR, miestne médiá, 
	ŠF
	

	1.7.5.
	Zapojenie vlastníkov a užívateľov do starostlivosti o územie
	Aktívny prístup vlastníkov k starostlivosti o územie
	Na základe rokovania o PS  a priebežne 
	ŠOP SR
	ŠF
	EFP1 - EFP5 a okraje PR

	1.7.6.
	Vydanie propagačných materiálov so zameraním na biotopy a vzácne druhy územia (získanie kvalitných podkladov, zabezpečenie a realizácia tlače)
	brožúrky
	2 roky po získaní financií
	ŠOP SR, regionálne NGO, 
	ŠF
	


4. Spôsob vyhodnocovania plnenia programu starostlivosti 
Každé tri roky bude zvolaná revízia chráneného územia za účasti vlastníkov, užívateľov, správcov a zástupcov príslušných obcí. Navrhujeme aj prítomnosť vedcov a odborníkov – znalcov územia. Predmetom revízie bude:

1. zistenie stavu územia, 

2. zistenie stavu jednotlivých predmetov jeho ochrany, 
3. plnenie PS podľa jednotlivých navrhovaných opatrení. 
Výsledkom bude zápisnica s: 
1. výsledkami revízie – podľa hore uvedených bodov, 
2. pripomienkami zúčastnených k opatreniam, 
3. návrhmi zúčastnených k jednotlivým opatreniam,
4. prípadné návrhy nových opatrení,
5. zhodnotenie funkčnosti samotného programu starostlivosti a návrh na jeho pokračovanie alebo prepracovanie, prípadne dopracovanie, 
6. stanovená bude zodpovednosť za ďalší priebeh realizácie PS, zapracovanie a realizáciu návrhov nových opatrení a úloh, prípadne zmenu jestvujúcich..

Revízia v prípade potreby môže byť zvolaná i častejšie, napr. v prípade zhoršenia stavu územia, zhoršenia stavu predmetov jeho ochrany, v prípade prírodných zmien, nepovolených zásahov a pod..
Ak je to potrebné pre stanovenie stavu predmetov ochrany môže mať aj niekoľko etáp počas roka, vzhľadom na ich rozdielne životné cykly a sezónne aspekty.

Autorka fotografií A. Dobošová

Obr. 1: Komplex biotopov Ra6 a Vo3 v západnej časti územia

Obr.2: Priestor porastený trstinou v centrálnej časti územia

Obr. 3: Vyvýšený priestor s kanálom, biotop Kr9

Obr.4: Vodná plocha zarastajúca trstinou

Obr. 5: Tučnica obyčajná v trse šašiny hrdzavej

Obr. 6: Prvosienka pomúčená

Obr. 7: Biotop Vo3 s vachtou trojlistou

Obr.8: Obyvateľ biotopu Vo3 malá užovka obojková v poraste bublinatky menšej

Obr. 9: Vypásaný priestor s bezkolencom

Obr. 10: Manažmenty, odvoz vykosenej biomasy
Financované z prostriedkov Európskeho fondu regionálneho rozvoja (ERDF) v rámci projektu: Realizácia programu záchrany o PR Močiar a spracovanie programov starostlivosti o vybrané chránené územia v územnej pôsobnosti NP Malá Fatra

